
К100: А1 e най-голямата технологична компания и лидер в системната интеграция у нас 

DigitalK101 класира А1 начело на технологичните компании и на секторните класации за телекомуникационни услуги, цялостна системна интеграция и съответно на хардуер и на услуги, доставчици на хардуер

А1 се нарежда на първо място сред телекомите и 12-та поред сред най-големите компании в България. Компанията посвещава много усилия в грижа за дигитализацията на бизнеса в страната и резултатите ѝ през 2025 г. я поставят начело като най-голямата технологична компания в страната и лидер в системната интеграция. Това показват данните на престижните класации К100 и DigitalK101 на „Капитал“. 

„Тази награда ни е особено ценна, защото преди 8 години дори не бяхме част от класацията на най-големите технологични компании, а сега сме начело. Компаниите ни поверяват системи, от които зависи ежедневната им работа. Това изисква да разбираме бизнеса им и да поемаме отговорност за целия проект — от избора на решение до внедряването и поддръжката. Резултатите ни през 2025 година показват мащаба на тази работа. Приемам отличието от името на колегите, които я вършат всеки ден“, заяви Иван Иванов, старши директор „Корпоративни продажби“ в А1, който прие наградата на церемонията К100.

А1 оглави пет секторни категории в Digitalk101, сред които класациите за: най-голям доставчик на телекомуникационни услуги, лидер в системната интеграция – като цяло и съответно на хардуер и на услуги, както и водещ доставчик на хардуер. За това допринасят значително развитие на ICT решенията за бизнеса. В сферата на услугите за киберсигурност и мрежова защита A1 генерира двуцифрен ръст на приходите и затвърди позицията си на водещ доставчик в областта на защитата на корпоративната информационна среда в България. Като технологичен партньор на хиляди компании в България, през 2025 година А1 подпомогна успешната подготовка на бизнес системи за преминаване към еврото. Ключова роля в този процес имаха експертността на екипите и съчетаването на SAP решения, телекомуникационни и ICT услуги. 

Класацията Digitalk 101 представя обективна картина на технологичния сектор в България въз основа на информация от компаниите, публични източници и регулаторни органи, както и на финансовите отчети в Търговския регистър. Тя обхваща регистрирани в страната нефинансови дружества с основна дейност в областта на информационните и комуникационните технологии. Подреждането е според общите им приходи за 2025 г. и служи като надежден ориентир за мащаба и развитието на ICT индустрията у нас.




























А1, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2025 г. A1 България отчита приходи от 895 млн. евро, а сравнимата EBITDA e 371 млн. евро.
A1 Group е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2025 година възлизат на 5,6 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.

